als_Latn dik_Latn tur_Latn
I dërguari i Kancelares gjermane Merkel David Mcallister dhe raporteri për Shqipërinë në Parlamentin Evropian Fleckenstein nuk arritën të afrojnë drejt kompromisit liderët politikë shqiptarë, Edi Rama, Ilir Meta, e Lulzim Basha.
Pasdite vonë të gjithë iu drejtuan Pallatit të Kongreseve me shpresën e një zgjidhjeje, veç negociatorëve e liderëve politikë, mbërritën edhe ambasadorët e BE, SHBA dhe OSBE.
Ne dhoma të veçanta me negociatorët, palët qëndruan për rreth 50 minuta përpara se të largohej i pari kreu i PD-se Lulzim Basha,ndërkohë që miqtë ndërkombëtarë ishin ende ne ambjentet e Pallatit të Kongreseve.
Pak minuta më vonë dolën edhe dy bashkëkryetarët e koalicionit të majtë, por pas bërë asnjë koment. Ne heshtje u larguan nga Pallati i Kongreseve edhe dy eurodeputetët gjermane
Rreth ores 20 20 Ora News mësoi nga burime të besueshme se negociatat dështuan edhe pse maxhoranca bëri disa lëshime, por opozita nuk u tërhoq nga kërkesa për qeveri teknike, që gjë nuk u pranua nga e majta.
Është propozuar shtyrja e zgjedhjeve për një muaj dhe disa ndërhyrje në qeveri për të vendosur ministra teknike. Ilir Meta e ka pranuar plotësisht.
Konkretisht u propozua largimi i 3 ministrave që lidhen me zgjedhjet 3 muaj përpara zgjedhjeve dhe që ky model të kthehej në një praktikë të përhershme, por as kjo nuk është pranuar.
Ndërsa Edi Rama as e ka pranuar as e ka refuzuar, por ka nënvizuar se është gati ta diskutojë një shtyrje të arsyeshme brenda kufirit të lejuar nga Kodi Zgjedhor, me kushtin që gjithçka të fillojë nga votimi i Vetingut!
Eshtë ofruar gjithashtu që zv drejtorët e qarqeve të monitorojnë ditën e zgjedhjeve dhe të jenë të asistuar nga partnerët si nga Pameca dhe të tjerë.
Opozites iu ofrua gjithashtu president konsensual.
Por kreu i PD Basha ka këmbëngulur në një kryeministër teknik dhe votim elektronik. Më pas mund të merrte në konsideratë lëshimet e bëra nga maxhoranca.
Negociatat vijuan qe prej oreve te para te mengjesit dhe në to u angazhua edhe ambasadori i SHBA-se Donald Lu, Ambasadorja e BE-se Romana Vlahutin dhe ambasadori i OSBE-se Bernd Borchard.
Para takimeve të mbrëmjes në Pallatin e Kongreseve dy negociatoret paten takime te ndara, fillimisht me Ramën e Metën në kryesinë e Kuvendit më pas me Bashën në selinë PD.
Ora News ndoqi live gjithe zhvillimet e dites se sotme ( 25 prill 2017) dhe me nentituj eshte gjithçka ka ndodhur ne oren e caktuar
Ora 23:10 Rama tek zyrat e BE-se
Kryeministri Edi Rama ndodhet ne zyrat e BE-se. Nderkohë McAllister pas darkës me Fleckestein dha një prononcim për median ku u shpreh se: Politikanët në Shqipëri po përballen me sfida të mëdha
20:20- Burime diplomatike: Dështojnë negociatat, shkak qeveria teknike
Takimet e zhvilluara gjatë mbrëmjes së sotme në Pallatin e Kongreseve midis përfaqësuesve të Parlamentit Evropian dhe tre liderëve kryesor politik në Shqipëri kanë përfunduar pa sukses.
Burime diplomatike për Ora News bëjnë me dije se negociatat midis mazhorancës dhe opozitës me ndërmjetësimin e eurodeputetëve David McAllister dhe Knut Fleckenstein, kanë dështuar.
Partia Demokratike nuk është tërhequr nga kërkesa e saj për qeveri teknike, gjë që mazhoranca e ka kundërshtuar dhe kjo ka bërë që palët të mos gjejnë kompromis për zgjidhjen e krizës politike.
Sipas burimeve të Ora News, Meta ka propozuar për të arritur kompromisin shtyrjen e zgjedhjeve në 16 korrik, gjë që është pranuar edhe nga Rama edhe pse me vështirësi. Por për këtë ai ka kërkuar kthimin e PD-së në Kuvend për të votuar vettingun.
Gjithashtu është ofruar dhe largimi i 3 Ministrave që lidhen me zgjedhjet 3 muaj përpara zgjedhjeve dhe që ky model të kthehet në një praktike të përhershme, por as kjo nuk është pranuar.
Të njëjtat burime bëjnë me dije se është ofruar edhe Presidenti konsensual si mundësi kompromisi.
Sipas burimeve, opozitës i janë ofruar ndryshime në KQZ, institucionin e Avokatit të Popullit, emërime të drejtorëve të policive në qarqe në bashkëpunim me ndërkombëtarët, etj.
Në Pallatin e Kongreseve, kryeministri Rama dhe kryeparlamentari Meta u takuan me eurodeputetin Fleckenstein, ndërsa Basha zhvilloi takimin veçmas me zv/Presidentin e Partive Popullore Evropiane, David McAllister.
Fillimisht nga Pallati i Kongreseve ka dalë kryetari i PD-së, Basha dhe më pas kryeministri Rama dhe kryetari i Kuvendit, Ilir Meta.
Në fund nga ndërtesa kanë dalë zv/Presidenti i Partive Popullore Evropiane, McAllister dhe eurodeputeti Fleckenstein. Ne Pallatin e Kongreseve ka qenë dhe ambasadori i SHBA-se Donald Lu dhe ambasadorja e BE-se Romana Vlahutin.
Ora 21:05– Basha në zyrën e Berishës
Pas takimit me eurodeputeputetin David McAllister në Pallatin e Brigadave, kreu i Partisë Demokratike Lulzim Basha rreth orës 21:05 të mbrëmjes i është drejtuar zyrës së ish-kryeministrit Sali Berisha, ku po zhvillon një takim me të.
Ora 19:45 -Përfundojnë takimet, Rama, Meta dhe Basha asnjë koment për mediat
Kryeministri Edi Rama dhe kryetari i Kuvendit, Ilir Meta janë larguar nga ndërtesa e Pallatit të Kongreseve ku zhvilluan një takim me Knut Fleckenstein, eurodeputet i Parlamentit Evropian.
Rama pasi doli nga Pallati i Kongreseve tha shkurt: Keni më shumë informacion nga PD.
Ata nuk dhanë asnjë deklaratë për gazetarët pas takimit. Meta kur u largua mori me vete në makinë deputetin socialist Taulant Balla.
Ora 19:45 – Basha ikën nga Pallati i Kongreseve, PD përmbyll propozimet
Kryetari i PD-se Lulzim Basha pati takim me zv/Presidentin e Partive Popullore Evropiane, David McAllister.
Pas takimit, gazetari i Ora News, Sonil Frashëri informoi se Basha kishte deklaruar se opozita i kishte përmbyllur propozimet e veta dhe i takonte mazhorancës që të paraqiste qëndrimet e saj.
Basha: Në proçes jemi, ndërmjetësimi. Nuk kanë nisur negociatat, jemi në proçes të takimeve dhe bisedimeve me ndërmjetësit nga BE.
Ai informoi se për opozitën, mbetet kusht krijimi i qeverisë teknike.
Ndërkohë liderët e së majtës, Rama dhe Meta të shoqëruar edhe nga Gramoz Ruçi dhe Taulant Balla vijonin bisedimet me përfaqësuesin e PE, Knut Fleckenstein.
Ora 19:15 – Dy negociatorët e PE takime të ndara me Ramën, Bashën dhe Metën
Dy negociatorët nga Partitë Popullore Evropiane Knut Fleckenstein dhe David McAllister po zhvillojne takime të ndara me liderët politikë në vend, në Pallatin e Kongreseve.
Kështu, përfaqësuesi dhe eurodeputeti McAllister po zhvillon një takim me kreun e Partisë Demokratike Lulzim Basha, ndërsa Fleckenstein takohet me kryetarin e Kuvendit, Meta si dhe me kryeministrin Rama.
Në takime mësohet se do të jenë edhe dy ambasadorët, ai amerikan Donald Lu dhe ajo e BE-së, Romana Vlahutin.
Ora 17:35 Eurodeputetët takimin me Bashën. Tek Meta shkon Idrizi
Ka përfunduar takimi midis kreut të Partisë Demokratike, Lulzim Basha dhe dy negociatorëve të Partive Popullore Evropiane.
Takimi nisi në orën 16:00 dhe zgjati më shumë se 80 minuta.
E ndërsa Mc Allister dhe Fleckenstein qëndronin në zyrën e Bashës, Edi Rama i shoqëruar nga kreu i Grupit Parlamentar Gramoz dhe deputeti Taulant Balla lanë zyrën e Metës teksa iu drejtuan selisë së kryeministrisë në këmbë.
Rama refuzoi tu përgjigjej pyetjeve të gazetarëve; ndërsa e kaloi insistimin e tyre me batutë.
Protestuesit në çadrën e opozitës i përshëndeti me dy gishtat, sjellje që u konsiderua si një provokim.
Ndërkohë në kryesinë e Kuvendit Meta pasi përcolli Ramën takoi Shpëtim Idrizin. Pas takimeve , nuk pati komunikim për media se cfarë ishte biseduar mes palëve.
Ora 16:00 Përfundon takimi i eurodeputeteve me Ramen dhe Meten.
Në orën 15.00 dy eurodeputët gjermanë nisën takimet me drejtuesit e koalicionit qeveritarë; kryeministrin Edi Rama dhe kreun e Kuvendi Ilir Meta. Takim qe zgjati 1 ore.
Rama, Ruçi dhe Balla ne kryesine e Kuvendit, nisin negociatat
Ora 15:00 Kryeministri Rama, i shoqëruar nga kreu i Grupit Parlamentar Gramoz dhe deputeti Taulant Balla mbërriten në kryesinë e Kuvendit, aty ku do të zhvillohen edhe negociatat.
Vetëm 2 minuta më vonë në Kryesinë e Kuvendit mbërriten edhe dy negociatorët e Bashkimit Europian Fleckenstein dhe McAllister. Me Meten ndodhet edhe ministri i Drejtesise Petrit Vasili dhe Luan Rama, kreu i grupit parlamentar.
Ora 13:10 Dy eurodeputetet mbërrijnë në Tiranë
Zv.Presidenti i Partive Popullore Europiane, David McAllister dhe eurodeputeti Knut Fleckenstein shkelin në tokën shqiptare
Ora 12: 50 Rama takoi Meten ne kryesine e Kuvendit
Kryeministri Edi Rama zhvilloi një takim me kryetarin e LSI-se ne Kryesine e Kuvendit. Takimi vjen gati një orë nga takimi që Meta pati me ambasadorët e SHBA, Donald Liu, OSBE,Borschard dhe BE-se Romana Vlahutin po në zyrën e kreut të Kuvendit Ilir Meta për të diskutuar për dialogun e sotëm.
Ora 12:04 Basha nga çadra deklaroi : Sot kemi shansin ta zgjidhim krizën me dialog
Fleckenstein dhe McAllister do të lënë Shqipërinë mëngjesin e të mërkurës, ndërkohë që po shkon drejt skadimit edhe 29 prilli, afati i fundit për regjistrimin e kandidatëve për deputet nga partitë politike.
/Oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ind_Latn als_Latn